Oleg kutsutakse Põhja politseisse uuri­ja Andrei Samorodovi jutule. Samorodovi asi on massirahutustes osalejad  välja ­uurida. Seekord tunnistab Oleg üles, et viskas Woodstocki ruumidesse maast leitud paksu klaasiga ümbritsetud küünla. Pärast klaasi klirinat hakati nende peale eesti keeles karjuma. Karjusid baari juures seisnud inimesed, kes neid seejärel ka ründasid. Ent see pole veel kõik. Oleg saadetakse Põhja politsei uurija Anu Nukki juurde. Nukki uurib Woodstocki ründamise asjaolusid. Siin läheb Oleg lõplikult lõhki.